Қанат Ысқақов: TikTok бұғаттау мәселесі күн тәртібінде жоқ
"Қанат Ысқақов: TikTok бұғаттау мәселесі күн тәртібінде жоқ" | "https://abai.kz/post/184085"
TITLE: Қанат Ысқақов: TikTok бұғаттау мәселесі күн тәртібінде жоқ
URL: https://abai.kz/post/184085
META: "Қанат Ысқақов: TikTok бұғаттау мәселесі күн тәртібінде жоқ" | "https://abai.kz/post/184085"
DATE: 06.06.2024
AUTHOR(s): Abai.kz
TOTAL WORDS: 161
TEXT: Мәдениет және ақпарат вице-министрі Қанат Ысқақов бүгінгі таңда Қазақстанда TikTok-ты бұғаттау мәселесі күн тәртібінде тұрған жоқтығын мәлімдеді, деп хабарлайды Abai.kz. – TikTok-қа қатысты мәселені нақтылайық. Шынында да, министрлік тарапынан бүгін де бұғаттау мәселесі жоқ. Бірақ кез-келген жағдайда, заңға сәйкес, қолжетімділікті шектеуге байланысты шаралар қарастырылған. Ұлттық қауіпсіздік мәселесіне байланысты заңдарды ашып қарауды ұсынамыз. Онда бәрі анық әрі түсінікті. Аумақтық тұтастықты бұзу, қоғамға төнетін қатерлер, әлеуметтік қатерлер және ұлттық қауіпсіздік құзыретіне жататын өзге де мәселелер айтылады ол жерде, - дейді Ысқақов. Сондай-ақ, одан Telegram мессенджерінде есірткі еркін сатылып жатқанда TikTok неге көп аталады деп сұралды. – Бізге реттеуге еш кедергі жоқ. TikTok-пен жұмыс істейміз. Оны бұғаттау жөнінде күн тәртібінде мәселе тұрған жоқ. Нақтылайықшы, заң бұзылатын кездерге келетін болсақ, біз оны нақты айттық. Балалар контентіндегі олқылықтар, қорлауға және жала жабуға байланысты мәселелер туындаса, әлбетте... Біз барлық онлайн платформа әкімшілерімен жұмыс істейміз, - деді шенеунік. Еске салсақ, Мәдениет және ақпарат министрі Аида Балаева TikTok-та құқықбұзушылық фактілері көбейіп кеткендіктен, бұғаттау мәселесін қарастырып жатқанын айтқан еді. Abai.kz
